Հոուփ Սոլո

Հոուփ Ամելիա Սոլո (, ), ամերիկացի նախկին ֆուտբոլիստուհի, դարպասապահ, Օլիմպիական խաղերի կրկնակի չեմպիոն։ 2000-2016 թվականներին հանդես է եկել Միացյալ Նահանգների կանանց ֆուտբոլի ազգային հավաքականում ( թվականից)։

Համալսարանային առաջնություններում ներկայացրել է Վաշինգտոնի համալսարանը, որից հետո մասնագիտական նորամուտը կատարել Կանանց ֆուտբոլի միացյալ ասոցիացիայի (WUSA) «Ֆիլադելֆիա Չարջ» ակումբում։ Առաջին մրցաշրջանում մարզական կառույցի լուծարվելուց հետո սկսել է ելույթներ ունենալ եվրոպական ակումբներում։ 2009-2011 թվականներին հանդես է եկել Կանանց պրոֆեսիոնալ ֆուտբոլի առաջնության (WPS) մի շարք ակումբներում։ Հերթական լուծարումից հետո (2012) սկսել է հանդես գալ Կանանց ազգային ֆուտբոլային լիգայում (NWSL)։

Համարվում է աշխարհի լավագույն կին դարպասապահներից մեկը։ Ազգային հավաքականի կազմում արժանացել է օլիմպիական ոսկե մեդալի՝ 2008 թվականի Պեկինի և 2012 թվականի Լոնդոնի ամառային օլիմպիական խաղերում, 2006 թվականին ԿՈՆԿԱԿԱՖ-ի կանանց առաջնությունում, ինչպես նաև զբաղեցրել երկրորդ տեղը 2011 թվականի ֆուտբոլի աշխարհի առաջնությունում։ Արժանացել է նաև «Ոսկե ձեռնոց» մրցանակին։

Մասնակցություն է ունեցել «Երբ պարում են աստղերը» հեռուստաշոուում, ինչպես նաև նկարահանվել «ESPN The Magazine» ամսագրի «Body Issue» ֆոտոշարքում։

Ծանոթագրություններ

Արտաքին հղումներ 
 [hopesolo.com Պաշտոնական կայք]
 Էջը ԱՄՆ ազգային հավաքականի կայքում 
 Էջը Վաշինգտոնի համալսարանի սպորտային կայքում

1981 ծնունդներ
Հուլիսի 30 ծնունդներ
Ամերիկացի ֆուտբոլիստներ
Ֆուտբոլի դարպասապահներ
Ամերիկացի օլիմպիական չեմպիոններ
2012 թվականի Ամառային օլիմպիական խաղերի չեմպիոններ
2008 թվականի Ամառային օլիմպիական խաղերի չեմպիոններ